burgasdotpro/wikipedia huggingface dataset:
Appenzell Ausserrhoden

Appenzell Ausserrhoden je kantón na severozápade Švajčiarska. Vláda a parlament sídli v meste Herisau a súdne orgány v meste Trogen. 
Dejiny.
Osídľovanie tejto oblasti sa začalo v 7. a 8. storočí a to najmä pozdĺž rieky Glatt. Veľký vplyv na obyvateľstvo malo opátstvo v meste St. Gallen. Mesto Herisau sa prvýkrát spomína v roku 907 a kantón je prvýkrát pomenovaný v 1071. V roku 1401 spoločný kantón Appenzell povstal proti biskupovi a nastala séria konfliktov, ktorá trvala až do roku 1429. Appenzell sa tak stal nezávislým od opátstva. V roku 1513 sa Appenzell stal súčasťou Švajčiarskej konfederácie ako 13. kantón. Reformácia rozdelila územie Appenzell na dve časti, protestantský kantón Appenzell Ausserrhoden a rímskokatolícky Appenzell Innerrhoden.
V 16. storočí sa začal pomaly rozvíjať textilný priemysel, ktorý sa neskôr rozvinul na tkáčstvo a výrobu výšiviek. Tento priemysel však v rokoch 1920 a 1939 skolaboval. V roku 1834 bola prijatá ústava, ktorá sa reformovala v rokoch 1876 a 1908. V rokoch 1875 a 1913 prebiehala výstavba miestnej železničnej siete, ktorá pomohla priemyslu a rozvoju obyvateľstva v tejto oblasti, ktoré dosiahlo v roku 1910 maximum 57 973 obyvateľov. V 1934 bol Johannes Baumann ako prvý občan Appenzell Ausserrhodenu, zvolený do spolkovej rady (Bundesrat). Ženy získali volebné právo v 1972 ale iba na komunálnej úrovni a až v 1989 na úrovni kantónu. V roku 1994 boli dve ženy prvýkrát zvolené do vlády. o práve cudzincov voliť rozhodujú jednotlivé obce.
Appenzell Innerrhoden

Appenzell Innerrhoden je kantón na severovýchode Švajčiarska. Podľa počtu obyvateľov je najmenší a rozlohou druhý najmenší v štáte. Ženy z kantónu získali volebné právo ako posledné vo Švajčiarsku v roku 1990. 
Dejiny.
Veľký vplyv v oblasti malo opátstvo v meste St. Gallen. polovici 11. storočia získali nad týmto územím moc a obyvateľstvo bolo celkom germanizované. Už v roku 1377 sa sformovala časť územia pod vládou opátstva a vytvorila alianciu so švábskymi slobodnými ríšskymi mestami a prijalo vlastnú ústavu. Toto povstanie nad vládou opátstva vyústilo do viacerých konfliktov. Od roku 1411 bolo územie pod ochranou Švajčiarskej konfederácie, ktorej sa v 1452 stal spojencom a v roku 1513 členom.
Reformácia rozdelila územie Appenzell na dve časti, protestantský kantón Appenzell Ausserrhoden a rímskokatolícky Appenzell Innerrhoden.
Geografia.
Väčšina územia má hornatý a vidiecky charakter. Najvyšší vrch Appenzellských Álp Säntis, patrí medzi hlavné turistické atrakcie. V kantóne sa nachádzajú aj tri menšie jazerá Seealpsee, Sämtisersee a Fälensee.
Okresy.
Pre potreby požiarnej ochrany, energií a dodávky vody má mesto Appenzell špeciálny okres Feuerschaugemeinde. Kantón je rozdelený na 6 okresov:
Obyvateľstvo.
Väčšina obyvateľstva je rímskokatolíckeho vyznania (81 %) a malú minoritu tvoria protestanti (10 %) . Poľnohospodárstvo je hlavnou činnosťou miestneho obyvateľstva. Známy je syr Appenzeller.
Appenzell

Appenzell môže byť:
Karmín

Karmín alebo karmínová kyselina alebo košenila je prírodné červené potravinárske farbivo extrahované zo samičiek červca nopálového (Dactylopius coccus alebo Coccus cacti), ktorý žije na rôznych druhoch sukulentov (opuncia). Samička obsahuje tohto farbiva v sušine približne 10 %. Hmyz sa zozbiera a okamžite suší, pretože iba tak si uchová výrazné karmínové farbivo. Po usušení sa hmyz uvarí a farbivo sa vyzráža síranom amónno-hlinitým. 
Toto farbivo sa používalo už v období starej paracaskej kultúre v Peru (asi 1000 pred Kr.), neskôr v celej strednej Amerike. Do Európy sa dostalo až s dobytím Mexika v roku 1512. U nás bola košenila obľúbená vo farmácii v 50. 60. rokoch 20 storočia. Potom bola v potravinárstve pre nedostupnosť a cenu nahradená syntetickými farbivami, ktoré sú však zdraviu škodlivé, ak by sa používali vo väčšom množstve.
Označenie.
E120 (i) je čisté farbivo, E120 (ii) je surový extrakt.
Potravinové obmedzenia.
Pretože je extrahované z hmyzu, E120 nemôže byť konzumované vegánmi a vegetariánmi a tiež niektorými náboženskými skupinami.
Bazilej-mesto

Bazilej-mesto je kantón na severe Švajčiarska a rozlohou najmenší v štáte. Kantón tvorí mesto Bazilej a obce Bettingen a Riehen.
Dejiny.
Dnešný kantón bol vytvorený v roku 1833 keď sa historický kantón Bazilej rozdelil na dve časti Bazilej-mesto a Bazilej-vidiek.
Sázavský kláštor

Sázavský kláštor, neskôr prestavaný na zámok, leží v mestečku Sázava nad rovnomennou riekou.
Dejiny.
Najstaršie zmienky o kláštore siahajú do roku 1032. Pri jeho zrode stáli knieža Oldřich I. a (vtedy ešte pustovník) Prokop, okolo ktorého sa tu tvorila skupina nasledovníkov už asi od roku 1009. Knieža Oldřich I. v roku 1032 túto komunitu povýšil na benediktínsky kláštor. Sázavský kláštor je považovaný za stredisko slovanskej vzdelanosti. Jeho zakladateľ Prokop sa snažil uchovať a rozvíjať cyrilo-metodskú tradíciu. Hovorí o ňom latinská "Legenda o svätom Prokopovi" v ktorej sa objavuje téma zápasu českej a nemeckej kultúry. Významnú úlohu hrali styky Sázavského kláštora s Kyjevskou Rusou.
Podľa legendy o založení kláštora na Sázave Prokop ponúkol kniežaťu Oldřichovi vodu, ktorá sa premenila na víno. Za tento čin pomohol knieža Prokopovi založiť tento kláštor.
V 11. storočí bol kláštor stredom staroslovenskej liturgie, ale už v roku 1096 boli mnísi zo Sázavského kláštora definitívne vyhnaní a ich knihy a všetky spisy zničené. Kláštor bol potom odovzdaný latinským benediktínom a používala sa tu len latinská liturgia.
Krátko po svojej korunovácii v roku 1203 sa Přemysl Otakar I. snažil presvedčiť pápeža Inocenta III. o povýšení pražského biskupstva na arcibiskupstvo a vyhlásení Prokopa za svätého. Biskupstvo síce nebolo povýšené, ale Prokop bol kanonizovaný v roku 1204.
Stavba.
Dodnes sa zachovali len základy, súčasná stavba pochádza zo 14. storočia a prestavaná bola v dobe baroka.
Husitské vojny prerušili rozvoj kláštora. Z týchto čias zostal dodnes nedokončený chrám svätého Prokopa.
Medzi najvzácnejšie prvky v interiéri kláštora patria gotické fresky mariánskeho cyklu a hlavne unikátna Sázavská madona, ktorá ako asi jediná na svete trestá malého Ježiša.
Zaujímavosť.
Na troch stranách dodnes fungujúcej zvonice je jedna tehla s vytesanou hviezdou. Kto nájde všetky tri, tomu sa vraj splnia želania.
Max Farenthide

Adrian Nogły (* 21. marec 1986, Krakov, Poľsko), viac známy ako Max Farenthide, je poľský DJ a hudobný producent. V súčasnosti pracuje s Hubertom Kwartnikom pod názvom Disco Superstars, rovnako ako aj zahraničná hviezda klubovej hudby Rico Bernasconi. Vďaka spolupráci Adriana a Rica, sa stáva Max Farenthide stále viac populárnejším vo svete klubovej hudby v zahraničí. V roku 2010 rozbehol svoje vlastné vydavateľstvo Freak Records, prostredníctvom ktorého chce podporiť mladých talentovaných hudobníkov klubovej scény.
Academy of Dance

Academy of Dance je debutový album Maxa Farenthida, vydaný dňa 28. marca 2008 vydavateľstvom My Music.
Červená Skala (Šumiac)

Červená Skala je miestna časť Šumiaca, obce v okrese Brezno. Narodila sa tu známa spisovateľka Klára Jarunková.
Poloha.
Leží v údolí Hrona, v nadmorskej výške , na križovatke ciest I/66 Brezno – Pusté Pole – Poprad/Rožňava a II/531, smerujúcou na Muráň a Tisovec. Osadou prechádza aj železničná trať z Brezna do Margecian.
V oblasti Červenej Skaly sa stretáva Muránska planina, podcelok Spišsko-gemerského krasu a Nízke Tatry. Zachovalá príroda predurčuje okolie na obľúbenú turistickú destináciu.
Dejiny.
Červená Skala sa v povestiach spomína už za čias tatárskeho plienenia a vlády kráľa Bela IV., tiež patrila k obľúbeným poľovníckym revírom kráľa Mateja. Bola tu vybudovaná prvá vysoká pec – maša a spolu s ďalšími menšími osadami Horehronia tvorili tzv. Coburgovský pohorelský železiarský komplex. Hámor na spracovanie železa sa tu spomína už v roku 1790 a ďalej sa rozširoval do začiatku 20. storočia. V tomto období tu fungovala ľudová škola, od roku 1820 tu sídlil aj poštový úrad. Neskôr boli tieto inštitúcie presťahované do obce Šumiac. Červená Skala bola aj v minulosti miestom mnohých stretnutí, napríklad 2x ročne sa tu konal jarmok. Dnes je dopravnou a turistickou križovatkou.
Canada Masters

Canada Masters je každoročný tenisový turnaj mužov a žien, ktorý sa hrá striedavo v kanadských mestách Montreal a Toronto. Oficiálny sponzorský názov podujatia je v súčasnosti Rogers Cup. Turnaj je súčasťou ATP World Tour Masters 1000 programu turnajov ATP a WTA Premier Tournaments programu turnajov WTA.
Bazilej-vidiek

Bazilej-vidiek je kantón na severe Švajčiarska.
Poloha.
Bazilej-vidiek hraničí s ostatnými kantónmi Bazilej-mesto, Solothurn, Jura a Aargau, s francúzskym regiónom Alsasko a s nemeckou spolkovou krajinou Bádensko-Württembersko. Územie križuje pohorie Švajčiarska Jura. Nachádzajú sa tu rieky Ergolz a Birs, ktoré sú prítokmi Rýnu.
Rogers Cup 2010

Rogers Cup 2010 bol tenisový turnaj mužov, ktorý sa konal v dňoch od 7. do 15. augusta 2010 na tenisových dvorcoch v kanadskom meste Toronto. Titul v dvojhre obhájil Brit Andy Murray, ktorý vo finále porazil Švajčiara Rogera Federera. Bol to jeho 15. titul v dvojhre na okruhu ATP. Titul vo štvorhre získali Američania Bob Bryan a Mike Bryan, ktorí vo finále porazili francúzsky pár Julien Benneteau, Michaël Llodra. 
Víťazi.
Dvojhra mužov.
 Andy Murray vs. Roger Federer 7-5 7-5
Štvorhra mužov.
 Bob Bryan / Mike Bryan vs. Julien Benneteau / Michaël Llodra 6-4 6-3
Twitter

X, predtým známa ako Twitter, je mikroblogovacia sociálna sieť, ktorá umožňuje svojim používateľom publikovať krátke príspevky. Takýto príspevok má spravidla výlučne textovú podobu, rozsah maximálne 280 znakov a nazýva sa tweet alebo tvít (). Túto sociálnu sieť vlastní a prevádzkuje americká spoločnosť X Corp. so sídlom v San Franciscu v Kalifornii. Twitter má tiež servery a kancelárie v San Antoniu v Texase a v Bostone v Massachusetts.
Od svojho vzniku v roku 2006 Jackom Dorseyom, Twitter získal popularitu po celom svete a v súčasnosti má viac ako 500 miliónov užívateľov. Sociálnu sieť používajú najviac v USA, Brazílii a Japonsku.
Užívatelia.
Tweety sú verejne viditeľné v predvolenom nastavení, avšak odosielatelia môžu obmedziť doručovanie správ na ich zozname priateľov. Používatelia sa môžu prihlásiť k odberu tweetov iných používateľov – toto je známe ako "following" a účastníci sú známi ako "followers". Tieto správy sa môžu odoberať aj cez SMS. Všetci užívatelia môžu odosielať a prijímať tweety prostredníctvom internetovej stránky Twitter, kompatibilné externé aplikácie (napr. pre smartphony).
Pre využívanie stačí jednoduchá registrácia, výber Twitter mena a ikonky a môžete začať štebotať. Podobne ako veľmi obľúbené statusy na rôznych sociálnych sieťach, aj Twitter poskytuje miesto, kde sa môžete s celým svetom podeliť o svoje zážitky, názory, zaujímavé poznatky, ale aj videá či články. Takisto môžete prispievať odkazmi na zaujímavé webstránky, dávať na Twitter fotografie, či využiť Twitter na anketovanie komunity. Twitter je zároveň skvelou formou propagácie. Slúži tak celebritám, ale i rôznym firmám, ktorý využívajú možnosť dať vedieť o sebe, svojich nových piesňach, produktoch a podobne.
Príspevky možno šíriť veľmi jednoducho. Pomocou tlačidla re-tweet nám umožňuje tweet, ktorý nás zaujal poslať svojim známym s menom autora a hlavičkou toho, kto re-tweetuje. 
Znaky v príspevkoch.
Hashtag sa používa na opis daného tweetu. Jedná sa o frázu, ktorá začína znakom #. Twitter premení hashtag na odkaz, pomocou ktorého je možné nájsť iné tweety s rovnakým hashtagom. Tieto hashtagy môžu označovať rôzne zaujímavosti (film, osobnosť, dôležitá udalosť) alebo označovať význam tweetu (radosť, hnev, smútok, sarkazmus).
Príklady: #prohibice, #drunktweet, #iphone5, #lol, #truestory
Ak za znakom @ nasleduje meno užívateľa, znamená to, že daný užívateľ bol v konkrétnom príspevku spomenutý, alebo mu bolo odpovedané. Takýto tweet sa zobrazí spomenutému v sekcii Mentions, aj keď sa navzájom nesledujete.
Stredný Liptov

Stredný Liptov je jeden z troch subregiónov Liptova. Zaberá časť Liptova, tvorí západnú časť okresu Liptovský Mikuláš. Západne od obcí Liptovská Anna, Bukovina, Bobrovník, Vlachy a Partizánska Ľupča začína subregión dolný Liptov (územne totožný s okresom Ružomberok), kým východne od obcí Konská, Jakubovany, Beňadiková a Závažná Poruba sa rozprestiera subregión horný Liptov. V rokoch 1949-1960 bol stredný Liptov územne totožný s okresom Liptovský Mikuláš (bez okresu Ružomberok a vtedajšieho okresu Liptovský Hrádok). Celková rozloha: , počet obyvateľov (r. 2009): 50 277.
Prirodzeným centrom stredného Liptova je mesto Liptovský Mikuláš tvorené 16 mestskými časťami, ktoré obklopuje 38 vidieckych obcí. Územne najväčšou obcou je Partizánska Ľupča (), najmenšou Trstené (). Najľudnatejšou vidieckou obcou je Bobrovec (1 790 obyvateľov), najmenej zaľudnenou Liptovské Beharovce (54 obyvateľov).
Mužská štvorhra na BNP Paribas Open 2010

Mužská štvohra na BNP Paribas Open 2010 sa hrala ako súčasť BNP Paribas Open 2010 od 8. do 21. marca 2010. Titul získali Španieli Marc López a Rafael Nadal, ktorí vo finále porazili kanadsko-srbský pár Daniel Nestor, Andy Ram 7-6(8) 6-3. Pre M. Lópeza to bol druhý a pre R. Nadala šiesty titul vo štvorhre na okruhu ATP.
Dara (obec)

Dara () bola obec na Slovensku v okrese Snina. V roku 1980 bola evakuovaná kvôli výstavbe vodnej nádrže Starina. Z pôvodnej obce sa zachoval murovaný pravoslávny kostolík z roku 1956 (postavený v staroruskom historizujúcom štýle na mieste pôvodného dreveného kostolíka z roku 1746), obecný cintorín a cintorín padlých vojakov v prvej svetovej vojne.
Smolník (okres Snina)

Smolník () bola obec na Slovensku v okrese Snina. V roku 1980 bola vysídlená kvôli výstavbe Starinskej priehrady. Prvá písomná zmienka je z r. 1568. Pôvodne patrila k humenskému panstvu, neskôr viacerým rodinám. Z pôvodnej obce sa zachoval obecný cintorín a cintorín padlých vojakov v prvej svetovej vojne. Na mieste pôvodného kostola z roku 1898 stojí drevená kaplnka.
Obec bola v októbri 1944 vypálená počas oslobodzovacích bojov. Úplne zhorelo 54 domov a čiastočne 15 domov. Obec Smolník zanikla pri výstavbe vodárenskej nádrže Starina.
Veľká Poľana

Veľká Poľana () bola obec na Slovensku v okrese Snina. V roku 1980 bola vysídlená kvôli výstavbe Starinskej priehrady. Prvá písomná zmienka je z r. 1493.
Z pôvodnej obce sa zachoval obecný cintorín, jeden pôvodný domček a pomník - rotunda padlým vojakom v prvej svetovej vojne na vojenskom cintoríne. Zachovali sa tiež ruiny kostola z r. 1784, chátrajúceho od roku 1915. Pod obcou pri Lukovom potoku stojí prícestný kríž z roku 1853. Vojenský cintorín padlých vojakov v prvej svetovej vojne, nachádzajúci sa na Zadnom Hodošíku, je najvyššie položeným vojenským cintorínom na Slovensku (825 m n. m.). Obec je rodiskom národného umelca – maliara Oresta Dubaya (1909).
Into the Night

„Into the Night“ je prvý singel z kompilačného albumu "Ultimate Santana" od Carlosa Santanu z roku 2007. Na skladbe spolupracoval Chad Kroeger zo skupiny Nickelback, s ktorým predtým pracoval na skladbe „Why Don’t You &amp; I“ z albumu "Shaman". Zároveň Chad Kroeger je aj autorom textu a v piesni hrá na akustickú gitaru. B-strana singlu obsahuje piesne „I Believe It's Time“, „Curacion (Sunlight on Water)“ a „Victory Is Won“. Singel bol vydaný americkým vydavateľstvom Arista Records. Pieseň je niekedy mylne označená za pieseň skupiny Nickelback kvôli spevu Chad Kroegera, ktorý je aj autorom textu.
Popis skladby.
Ide o druhú spoločnú skladbu nahranú obomi hudobníkmi. Prvá niesla názov „Why Don’t You &amp; I“ a bola z albumu "Shaman" z roku 2002. Pieseň debutovala v rebríčku Billboard Hot 100 na #26 a takisto na #2 v rebríčku Canadian Hot 100. Okrem toho skladba dosiahla #4 v Austrálii, #5 v Turecku, Taliansku a Južnej Afrike. V Španielsku dosiahla skladba #8. Najvyššie pozície dosiahla v rebríčku Hot Adult Top 40 Tracks. Singel bol certifikovaný na zlatú platňu od RIAA.
Zoznam skladieb.
CD singel
Nákladný automobil

Nákladný automobil (iné názvy: nákladné auto, hovorovo nákladiak) je viacstopový úžitkový automobil určený na prepravu nákladu. Môže ísť o menší automobil s nosnosťou niekoľko ton alebo aj o veľkú súpravu s niekoľkými prívesmi, tzv. kamión, s hmotnosťou desiatok ton. Na pohon sa používa prevažne výkonný vznetový spaľovací motor s vysokým krútiacim momentom. Dodávka ani pick-up sa za nákladný automobil väčšinou nepovažujú.
Pick-up

Pick-up je druh úžitkovej automobilovej karosérie. Priestor pre náklad je pôvodne odkrytý, ale môže byť na ňom namontovaná krycia nadstavba. Takýto automobil je vybavený tvrdšími tlmičmi na prevoz ťažkých nákladov. Sú často robustnejšie než dodávkové automobily a majú pohon zadnej alebo oboch náprav. 
V Európe sú pick-upy často odvodené od osobných automobilov a slúžia hlavne na prepravu tovaru alebo ako servisné vozidlá spoločností, zasahujúcich často v teréne (elektrikári, vodári, lesníci...). V USA majú pick-upy významné miesto v kultúre. Predaj pick-upov je tu populárny a nahrádza v niektorých oblastiach aj predaj osobných automobilov.
Karolinum

Karolinum (pôvodne alebo Karolov internát – meno je odvodené od zakladateľa Karola IV.) je komplex stavieb, najstarší univerzitný internát v strednej Európe, nachádzajúci sa v Starom Meste v Prahe, na rohu Ovocného trhu a Železnej ulice, južne od Staromestského námestia. 
Dejiny.
Vznikol rozšírením a úpravami paláca Jana Rotleva. Mincmajster Rotlev z Kutnej Hory prenechal palác kráľovi Václavovi IV., čím zachránil svojho syna, ktorému hrozil trest smrti za tasenie meča pri súdnom pojednávaní. Kráľ potom v roku 1383 dom daroval Karolovemu internátu.
Karolinum bolo niekoľkokrát prestavované: 1718 Františkom Maxmiliánom Kaňkom, 1882 Josefom Mockerom, v rokoch 1946–1968 bol celý areál rekonštruovaný podľa projektu Jaroslava Fragnera.
V dobe po bitke na Bielej hore bolo sídlom právnickej a lekárskej fakulty, za prvej republiky potom Nemeckej univerzity v Prahe.
Súčasnosť.
V súčasnosti je Karolinum sídlom rektora a centrálnych inštitúcii Karlovej univerzity, zasadá tu akademický senát a slúži na slávnostné a reprezentačné účely, ako napr. promócie, imatrikulácie a pod.
Karolinum je národná kultúrna pamiatka.
Ultimate Santana

Ultimate Santana je kolekcia skladieb skupiny Santana, ktorá kombinuje hity posledných albumov "Supernatural", "Shaman" a "All That I Am" so skorou klasikou. Medzi 18 skladbami sú aj tri nové skladby. Dňa 3. novembra album debutoval na #8 v rebríčku Billboard 200 s predajom viac ako 56,000 kópií v prvom týždni od vydania.
Lothar Collatz

Lothar Collatz (* 6. júl 1910, Arnsberg, Severné Porýnie-Vestfálsko, Nemecko, vtedy Nemecké cisárstvo – † 26. september 1990, Varna, Bulharsko) bol nemecký matematik. Je známy predovšetkým vďaka tzv. Collatzovmu problému, ktorý formuloval v roku 1937, a ktorý je dodnes otvorený. Je tiež spoluautorom dôležitého výsledku ohľadom Perronovej-Frobeniovej vety.
Valník

Valník je nákladný automobil s nadstavbou vo forme rovnej plošiny s bočnicami. Tie zabraňujú nákladu v pohybe počas presunu. Pri manipulovaní s nákladom sa dajú sklopiť a uľahčiť tak prístup techniky alebo ľudí.
Úložná plocha patrí konštrukčne k najjednoduchším druhom nadstavby a umožňuje prepravovanie odolných a dobre zabalených nákladov. Valník umožňuje použiť jednoduchú konštrukciu a oplachtovaním vytvoriť priestor chránený pred poveternostnými vplyvmi. Na väčšiu ochranu prepravovaného nákladu sa používajú skriňové nadstavby, umožňujúce tovar napr. chladiť.
Nevýhodou valníka je nutnosť manuálne nakladať a vykladať náklad, ktorý sa nedá presúvať vysokozdvižnými vozíkmi na paletách, resp. žeriavom. Túto nevýhodu rieši použitie hydraulickej ruky – ramena, pomocou ktorého vodič sám náklad naloží aj vyloží. Tá môže byť umiestnená za kabínou vodiča alebo na konci automobilu, kedy sa dá použiť aj na manipuláciu s nákladom na prívese.
Manipuláciu uľahčuje aj zdvíhacia plošina, montovaná na zadnú časť zväčša oplachtovaných a skriňových vozidiel. Náklad sa dá ručne alebo nízkozdvižným vozíkom presunúť na plošinu, ktorá sa hydraulicky zdvihne alebo spustí na požadovanú úroveň.
Iné typy valníkov.
Pick-up je upravený osobný automobil s otvorenou valníkovou karosériou s postrannými blatníkmi. Odklápacia je tak zväčša iba zadná časť úložného priestoru, ktorý môže byť chránený plachtou alebo plastovou nadstavbou.
Príves je prípojné nemotorové vozidlo s rovnou úložnou plochou, slúžiace na prevoz materiálu a zvýšenie prepravnej kapacity automobilu. Jednonápravové prívesné vozíky sú určené pre osobné automobily, dvoj- a viacnápravové prívesy možno pripojiť za nákladný automobil, traktor, pracovný stroj, autobus a pod.
Náves je prípojné nemotorové vozidlo valníkovej konštrukcie s veľkou prepravnou kapacitou. S ťahačom tvorí jazdnú súpravu, schopnú prevážať naraz až 30 ton nákladu. Náves môže mať jednu, no aj niekoľko náprav.
Sklápač

Sklápač je druh nadstavby nákladného automobilu alebo prívesu, či návesu, ktorý je schopný vyklápať prevážaný materiál. Sklopné zadné čelo umožňuje zväčša sypký náklad vyklápať za vozidlo alebo odklopnými bočnicami nabok. Sklápače tak prepravujú najčastejšie stavebný materiál ako piesok, štrk, zemina a pod.
Konštrukcia.
Sklopná nadstavba je v tvare vane s ochrannou predĺženou časťou nad kabínou a s podvozkom automobilu je spojená sklopným mechanizmom. Nadstavba sa zaistí na dvojici čapov podľa požadovaného smeru vysypávania nákladu a hydraulickým zariadením sa vyzdvihne. V určitom uhle sa uvoľní zámka zadného čela, či bočnice a umožní vyprázdnenie úložnej plochy (pri zaistení zadnej dvojice čapov sa korba zdvihne a vysype náklad dozadu, pri zaistení dvojice bočných čapov sa korba nakloní na zaistenú stranu vozidla).
Ženská štvorhra na BNP Paribas Open 2010

Ženská štvohra na BNP Paribas Open 2010 sa hrala ako súčasť BNP Paribas Open 2010 od 9. do 22. marca 2010. Titul získali Češka Květa Peschkeová a Slovinka Katarina Srebotniková, ktoré vo finále porazili rusko-austrálsky pár Nadežda Petrovová, Samantha Stosurová 6-4, 2-6, 10-5. Pre Peschkeová to bol 15. a pre Srebotnikovú 22. titul vo štvorhre na okruhu WTA.
Ťahač (automobil)

Ťahač je nákladný automobil určený na pripojenie a ťahanie návesu alebo prívesu. 
Ťahač návesov.
Ťahač návesov alebo návesový ťahač alebo sedlový ťahač má na podvozku tzv. točňu, na ktorej je čapom uchytený náves, vytvárajúci spolu s ťahačom tzv. návesovú súpravu či jazdnú súpravu. Ťahač návesov nemá vlastnú úložnú plochu a teda neprepravuje žiaden náklad, iba ťahá sedlový náves.
Ťahač má spravidla prednú riadenú nápravu a jednu alebo dve hnané zadné nápravy. Vozidlá, určené na prepravu súprav v ťažkých podmienkach môžu byť vybavené pohonom všetkých náprav. V niektorých krajinách (USA, Austrália) je možné za náves pripojiť ďalšie prípojné vozidlá (prívesy). Hmotnosť súpravy tak môže dosiahnuť desiatky ton.
Preprava ťažkých nákladov si vyžaduje moderné a výkonné pohonné jednotky, ktoré dokážu dlhodobo spoľahlivo fungovať v náročných podmienkach. Najpoužívanejším sa stal rokmi preverený vznetový motor, ktorý okrem výkonu ponúka dôležitý vysoký krútiaci moment (silu). Štandardom pre súpravy s celkovou hmotnosťou 42 ton (najčastejšia kategória) je výkon 420 k, teda 10 k na tonu. Výkon motorov ťahačov sa pohybuje v rozmedzí 400700 koní a krútiaci moment od 20003000 Nm.
Ťahač prívesov.
Ťahač prívesov alebo prívesový ťahač sa konštrukčne odlišuje od návesového ťahača absenciou točne. Sú prispôsobené na ťahanie alebo tlačenie prívesov a súprav s hmotnosťou až 100 ton. Tajomstvo ich sily nie je v enormnom výkone motora, ale v sprevodovaní, čím klesá maximálna rýchlosť no stúpa ťažná sila vozidla. 
Ťahače majú zväčša 3 až 4 zosilnené nápravy so zapínateľným pohonom všetkých kolies a menšiu ložnú plochu, umožňujúcu montáž záťaže, zlepšujúcej adhéziu zadných kolies. Pri preprave extrémnych nákladov sa do súpravy pripája viac ťahačov, ktoré môžu súpravu ťahať alebo i tlačiť.
Zástupcami prívesových ťahačov sú Tatra 815, Tatra 813 alebo Tatra 141.
Náves (vozidlo)

Náves je nemotorové prípojné vozidlo, príves bez prednej nápravy. Časť hmotnosti návesu je prenášaná na ťahač, príves dolly, alebo zadnú časť iného prívesu. Náves je bežne vybavený podvozkom (podpery, ktoré sa vysúvajú), ktorý sa používa ak nie je náves pripojený k ťahaču. 
Náves je k ťahaču pripojený prostredníctvom točnice. S ťahačom tvorí jazdnú súpravu, zvyčajne schopnú prepravovať okolo 24 ton nákladu. Návesy majú jednu a viac náprav, najčastejšie však tri nápravy. V niektorých krajinách ako Austrália, USA či Argentína je za ťahač pripájaných viac návesov. Vznikajú tak cestné vlaky, ktoré majú dĺžku okolo 50 metrov.
Why Don’t You &amp; I

„Why Don't You &amp; I“ je skladba z roku 2003 od skupiny Santana. Pieseň napísal a nahral Chad Kroeger zo skupiny Nickelback pre Carlosov Santanov album "Shaman" z roku 2002. Bola vydaná cez vydavateľstvo Arista Records. Pieseň bola znovu nahraná v roku 2003 s vokálmi Alexa Banda zo skupiny The Calling ako tretí singel v Spojených štátoch. Pieseň bola vydaná ako druhý singel v Kanade v zime roku 2003. Verzia s Chadom Kroegerom bola vydaná v USA popri verzii s Alexom Bandom.
Znovu-nahrávanie a vydanie singlu.
Keď chcelo vydavateľstvo Arista Records vydať singel v lete roku 2003, Roadrunner Records, vydavateľstvo skupiny Nickelback, malo obavy a zamietlo vydanie s odôvodnením, že má obavy z „vysokoprofilového singlu“, na ktorom má vokály Chad Kroeger, ktorý by mohol ovplyvniť vydanie albumu "The Long Road" a takisto predaj albumu. Chad Kroeger navrhol Alexa Banda pre znovunahranie k vydaniu singlu. Verzia Alexa Banda vynecháva gitarový inštrumentálny most, a takisto bol zaradený do kompilácie "Ultimate Santana" pred verziou Chada Kroegera, zatiaľ čo on už bol na albume v spolupráci na skladbe „Into the Night“.
Výrobcom a zriaďovateľom bol Lester Mendez. Pieseň dosiahla dňa 25. októbra 2003 8. miesto v rebríčku Billboard Hot 100.
Príves (vozidlo)

Príves je prípojné nemotorové vozidlo, slúžiace na prevoz nákladu alebo osôb, zvyšujúce prepravnú kapacitu automobilu. Jednonápravové prívesné vozíky sú určené pre osobné automobily, dvoj- a viacnápravové prívesy možno pripojiť za nákladný automobil, traktor, pracovný stroj, autobus a pod.
Zámok Vimperk

Zámok Vimperk je novorenesančný zámok ležiaci nad rovnomenným mestom v Juhočeskom kraji.
Dejiny.
Bol založený ako hrad na mieste pôvodného hradiska (založeného údajne pred rokom 1263) zvíkovským purkgrófom Purkartom z Janovic (Vrchotových) v 2. polovici 13. storočia. Na konci 14. storočia boli jeho majiteľmi vladykovia zo Sulevic. V roku 1479 bolo mesto i hrad spojené v opevnený celok a vtedy bola postavená aj predsunutá pevnôstka Haselburg. Od roku 1494, kedy bol hrad majetkom Malovcov z Chýnova, bol hrad prestavaný na zámok. Zámok menil majiteľov a od roku 1698 bol majiteľom rod Schwarzenbergovcov. V roku 1857 sa zámok po požiari 20. júla dočkal posledných stavebných úprav a neskôr v ňom sídlili úrady a kasárne. V roku 1948 bol zámok znárodnený.
Súčasnosť.
Po revolúcii sa dostal zámok do majetku mesta. To ho predalo Správe národného parku Šumava. Dnes je v časti zámku umiestnené múzeum. 
V roku 2010 bol zámok pridaný na zoznam národných kultúrnych pamiatok Českej republiky.
Opis.
Do predhradia sa vstupuje bránou, rozľahlý dvor je ohraničený hospodárskymi budovami zo 17. storočia a v zámku sú dve fontány. Do vlastného zámku vedie brána s vyznačeným letopočtom 1622. Súčasťou zámku je kaplnka sv. Jozefa. Na skalnatom cípe výbežku sa vypína 13 metrov vysoká Vlčkova veža, pochádzajúca z druhej polovice 13. storočia. Severne od zámku je pevnôstka Haselburg, obklopená hradbovým múrom. Vpravo od vstupnej brány sa nachádza zavalitá okrúhla veža s priemerom 14 metrov.
Velislavova biblia

Velislavova biblia je ojedinelá obrazová biblia vytvorená v rokoch 1325 až 1349. 
Súbor perokresieb jemne kolorovaných základnými farbami vznikol asi na objednávku Velislava, scestovaného notára v kancelári českého kráľa Karola IV., a je doprevádzaný stručným textom. Velislavova biblia patrí k najrozsiahlejším obrazovým knihám stredoveku, pretože i po strate niekoľkých listov obsahuje 747 ilustrácií zobrazujúcich začiatok Starého zákona, časť evanjelií a Skutkov apoštolov, celú Apokalypsu a tiež Legendu o svätom Václavovi.
V roku 2008 vyšli faksimile Velislavovej biblie na ručnom papieri, maximálne napodobňujúce pôvodnú knihu, v cene 149.000.-Kč.
Kamión

Kamión je jazdná súprava nákladného automobilu (ťahača) s návesom alebo prívesom s celkovou hmotnosťou nad 12 ton.
Nadrozmerný náklad.
Rozmery i hmotnosti súprav upravujú smernice jednotlivých krajín, pre našu oblasť je stanovené maximum výšky na 4 m, šírky na 2,5 m a dĺžky od 16,5 m pri návese, po 20 m pri prívese. Výnimky sa udeľujú pri preprave veľkých a ťažkých nákladov, ktoré nie je možné zmenšiť (konštrukcie, reaktory, turbíny, domy a pod.).
Zaujímavosťou sú cestné vlaky, známe z austrálskych alebo amerických ciest s prakticky neobmedzenou dĺžkou. Na veľké vzdialenosti sú schopné prepraviť naraz desiatky ton nákladu.
Výbava vozidla.
Je spravidla podriadená potrebám diaľkovej dopravy. Nezávisle vykurovaná kabína poskytuje základný komfort na niekoľkodňový pobyt vo vozidle a zvyčajne má dve lôžka, chladničku, rádio, odkladacie boxy, varič a iné nevyhnutné vybavenie. 
Vozidlá majú nádrže na pitnú vodu a dostatok paliva (nezriedka aj 1 500 litrov) na dlhú trasu. Poháňané sú väčšinou vznetovým motorom so zdvihovým objemom od 11 do 16 litrov a životnosťou i niekoľko miliónov kilometrov. Výkon bežnej súpravy dosahuje 400 až 700 koní. Kamióny v Európe majú povinne montovaný obmedzovač rýchlosti, nastavený na 90 km/h a digitálny tachograf pre záznam pracovnej doby vodičov.
Cestný vláčik

Cestný vláčik je označenie jazdnej súpravy malých vozidiel, ktorá býva používaná predovšetkým na prepravu turistov po atraktívnych oblastiach a vzhľadom pripomína železničný vlak.
Na Slovensku premáva napríklad v Starom Meste v Bratislave.
Novorenesancia

Novorenesancia alebo neorenesancia je historizujúci umelecký sloh 2. polovice 19. storočia vychádzajúci z renesancie.
Často sa tento sloh uplatňoval na veľkých verejných stavbách (divadiel, múzeí, bánk, nádraží, škôl a pod.). Koncom 19. storočia sa začali na novorenesančných stavbách objavovať secesné prvky. Takisto je časté, že novorenesančná budova má secesný interiér.
Zámostie

Zámostie môže byť:
Sikorsky R-4

Sikorski R-4 je dvojmiestna helikoptéra s jedným hlavným rotorom. Bola to prvá masovo vyrábaná helikoptéra a prvá helikoptéra, ktorá vstúpila do služieb v americkej armáde. 
Použitie.
R-4 bol prvým typom vrtuľníka nasadeného v RAF. Tento vrtuľník poháňaný hviezdicovým motorom Warner-550 s výkonom 134 kw, dosiahol pri prevádzkovej hmotnosti 1 150 kg maximálnu rýchlosť 132 km/h. Mohol byť vybavený kolesovým podvozkom alebo plavákmi.
Suchoj Superjet 100

Suchoj Superjet 100 je moderné fly-by-wire regionálne prúdové lietadlo v kategórii 75 až 95 miest. Je to prvé ruské lietadlo pre civilnú osobnú prepravu od rozpadu Sovietskeho zväzu. Na vývoji sa okrem spoločnosti Suchoj podieľali tiež viaceré západné spoločnosti. Strategickým partnerom projektu sa stala talianska Alenia Aeronautica. Motory sú výsledkom spolupráce ruskej spoločnosti NPO Saturn a francúzskej Snecma. 
Suchoj strojom Superjet 100 konkuruje najmä kanadskému Bombardieru a brazílskemu Embraeru. Na domácich linkách nahrádza staré lietadlá Tu-134 a Jak-42, ktoré sa neslávne preslávilo pri leteckom nešťastí v Jaroslavli v roku 2011. Prototyp prvýkrát vzlietol 19. mája 2008 v ruskom Komsomoľsku na Amure. Let trval 65 minút. Svetovej verejnosti bol prvýkrát predstavený na airshow v Paríži v roku 2009.
Po ruskej invázii na Ukrajinu boli na Rusko uvalené sankcie, ktoré sa výrazne dotkli aj leteckého priemyslu. Ruské letectvo sa tak dostalo do ťažkej krízy týkajúcej sa predovšetkým údržby a servisu lietadiel. Tento problém sa vzťahuje hlavne na lietadlá Superjet 100, ktoré sa až zo 70 percent skladajú zo zahraničných komponentov. Hoci sa ruskí predstavitelia nechali v minulosti viackrát počuť, že si vystačia s miestnou výrobou, tak opak je pravdou. Ku koncu roku 2023 boli miestne spoločnosti schopné opraviť iba 178 z 903 dovezených kľúčových dielov. To spôsobilo, že z 213 celkovo postavených lietadiel Superjet ich k 30. novembru 2023 zostalo v prevádzke iba 168 (z toho 4 prevádzkujú zahraniční vlastníci).
Hydraulická ruka

Hydraulická ruka je hydraulicky ovládané rameno podobné malému žeriavu, pomocou ktorého vodič sám naloží i vyloží náklad. Môže byť umiestnená za kabínou vodiča alebo na konci nákladného automobilu, kedy sa dá použiť i na manipuláciu s nákladom na prívese.
Konštrukcia.
Zariadenie je zložené z ramien spojených čapmi, ktoré umožňujú pohyb. Ramená sú ovládané pomocou piestov, ktoré poháňa tlak oleja z čerpadla. Na konci ramena je hák, na ktorý sa upevňuje lano. Nevýhodou tohto riešenia je potrebný veľký objem oleja (cca 200 l), výhodou schopnosť jednoduchej manipulácie s nákladom. Nosnosť zariadenia je od niekoľko sto kg po niekoľko ton.
Diskografia skupiny Nickelback

Toto je diskografia skupiny Nickelback, kanadskej hard rockovej skupiny, ktorá sa skladá zo šiestich štúdiových albumov, jedného kompilačného albumu, jedného EP, dvadsiatich siedmich singlov a piatich DVD. Skupina predala celosvetovo viac ako 31 miliónov albumov, pričom 19 miliónov albumov sa predalo v USA.
Faddej Faddejevič Bellinsgauzen

Faddej Faddejevič Bellinsgauzen (; ; * 18 august 1778, Lahetaguse, Ruská ríša – † 25. január 1852, Kronštadt, Ruská ríša) bol ruský moreplavec a cestovateľ, jeden z objaviteľov Antarktídy. Bol členom posádky prvej ruskej lode, ktorá v roku 1803 oboplávala svet. V rokoch 1819 – 1821 oboplával pri prieskumných cestách do oblasti južného pólu Antarktídu a v roku 1821 objavil Ostrov Petra I. a Ostrov Alexandra I.
Je podľa neho pomenované Bellingshausenovo more.
If Everyone Cared

„If Everyone Cared“ je šiesty singel kanadskej rockovej skupiny Nickelback, ktorý pochádza z ich piateho štúdiového albumu "All The Right Reasons". Singel mal premiéru v USA dňa 26. novembra, rovnako v Kanade, o dva dni neskôr bol vydaný v Austrálii a v Nemecku dňa 8. decembra 2006. Na B strane singla sa objavili dve skladby „Someday“ a „Too Bad“ v akustických verziách zo štúdia Rolling Stone. Singel bol vydaný v Európe vydavateľstvom Roadrunner Records a vydavateľstvom EMI Records v Kanade.
Pozície v rebríčkoch.
Singel dosiahol 1. miesto v kanadskom rebríčku Canadian BDS Airplay Chart, 2. v oficiálnom kanadskom rebríčku Canadian Airplay Chart. V USA singel dosiahol 37. miesto v rebríčku Mainstream Rock Tracks, zatiaľčo v rebríčku Billboard Hot 100 debutoval na 50., z ktorého sa dostal až na 17. Videoklip k piesni dosiahol 9. v rebríčku VH1 VH1's Top 40 Videos of 2007. Dňa 12. januára 2008 bolo zaznamenaných 1 110 819 stiahnutí piesne z internetu.
Zoznam skladieb.
CD singel
Zostava.
Chad Kroeger - spev, sólová gitaraRyan Peake - rytmická gitara, sprievodný spevMike Kroeger - basová gitaraDaniel Adair - bicie
Traktor

Traktor (z latinského: "tractor" – ťahač) je motorové vozidlo slúžiace na ťahanie, nesenie, tlačenie a pohon hlavne poľnohospodárskych strojov. Je určený na prácu a dopravu najmä v poľnohospodárstve, v lese alebo inom nerovnom alebo nespevnenom teréne. Traktor a podobné stroje sa používajú aj v iných odvetviach, napríklad pri údržbe komunikácii alebo stavebníctve. Zvláštnym typom sú vojenské traktory, určené na prepravu vojenskej techniky.
Konštrukcia.
Traktor má obvykle 4 kolesá, no existuje aj pásový traktor ("pásak"), ktorý sa podobá ratraku. Pohon zabezpečuje najčastejšie vznetový motor, poskytujúci dostatok výkonu na pohyb v náročnom teréne i chod ťahaného stroja. 
V zadnej časti (niekedy i vpredu) vozidla je hydraulické zariadenie a vývodová hriadeľ na pripojenie a obsluhu príslušenstva.
Kostol svätého Mikuláša (Malá Strana)

Kostol svätého Mikuláša, nazývaný aj chrám svätého Mikuláša, je barokový kostol v Prahe na Malostranskom námestí. Bol postavený v rokoch 1704 – 1755 na mieste, kde pôvodne stál gotický kostol z 13. storočia tiež zasvätený sv. Mikulášovi. Až do 17. storočia stála neďaleko aj románska rotunda sv. Václava. Routunda bola 3. februára 2004 znovu objavená a v súčasnosti (2016) prebieha zbierka na jej záchranu.
V minulosti na veži kostola mali službu hlásní, ktorí mali za úlohu hlásiť prípadné požiare či blížiaceho sa nepriateľa.
Dejiny.
Kostol bol stavaný v niekoľkých etapách v priebehu 1. polovice 18. storočia. Najprv podľa projektu Kryštofa Dientzenhofera, neskôr jeho syna Kiliána Ignáca Dientzenhofera. Z rokov 17031711 pochádza západné priečelie, priestor predsiene s chórom, kaplnka sv. Barbory, kaplnka sv. Anny a dve polia lode s bočnými kaplnkami. Kilián Ignác upravil otcov projekt a o. i. navrhol vyššiu kupolu i vedľa stojacu vežu. Stavebne riadil budovanie tretieho poľa lode a trojlistového záveru s oválnou kupolou a s vežou. Vrchnú časť veže staval po roku 1750 Anselmo Lurago, žiak a zať K. I. Dienzenhofera.
Charakteristika.
Kostol sv. Mikuláša je postavený na Malej Strane. Je považovaný za jednu z najkrajších barokových stavieb Prahy. Chrám je situovaný v nároží komplexu budov bývalého jezuitského malostranského internátu. 
Poschodové priečelie chrámu je široko rozložené a nezvykle zvlnené, poschodie je zdobené balustrádou a ukončené štítovým nadstavcom. Chrám vyniká nielen architektúrou, ale i výzdobou. Upútajú najmä stropné fresky v lodi od Jána Lukáša Krackera z r. 1760 a v vysokej kupole od Františka Karola Palka. Interiér je ďalej zdobený sochami Františka Ignáca Platzera, závesnými obrazmi pašiového cyklu od Karola Škrétu, a radom ďalších malieb od Palka, Kramolína, Raaba.
Veža.
Veža, ktorú navrhol Kilián Ignác Dienzenhofer, mala byť pôvodne úplne nízka. Súčasníci sa obávali jej pádu a prišlo k protestom radných. Celkovo je to však v súlade s Kiliánovou snahou zbaviť priestor pôvodnej racionality, pričom je všetko inžiniersky dokonale premyslené. Ide o kópiu veže kostola sv. Mikuláša v Starom Meste.
Za socializmu si vo veži vybudovala Štátna bezpečnosť pozorovateľňu, z ktorej bolo možné sledovať americké a juhoslovanské veľvyslanectvo a prístupovú cestu k západonemeckému veľvyslanectvu. Posledné správy o pozorovaní z tohto miesta sú z roku 1990. 15. apríla 2010 boa pozorovatelňa s krycím názvom „Kajka“ sprístupnená verejnosti, je v nej expozícia, ktorá dokumentuje činnosť Správy sledovania ŠtB.
Staré proboštství

Staré proboštství (doslova "Staré prepošstvo") je budova v susedstve Svätovítskej katedrály na III. nádvorí Pražského hradu. 
Dejiny.
Ide o barokovú budovu, ktorá vznikla prestavbou v polovici 17. storočia pôvodne románskeho biskupského domu z 1. polovice 11. storočia. V súčasnosti budovu využíva Kancelária prezidenta republiky.
Nad vchodom do budovy je maľovaný znak prepošta Jana Františka z Aschenfeldu, ktorý dal budovu barokovo prestavať. Na juhozápadnom rohu je umiestnená pieskovcová socha Svätého Václava od Jana Jiřího Bendla z roku 1662. Na južnej fasáde je pamätná tabuľa podľa návrhu architekta Pavla Janáka, venovaná obetiam nacistickej okupácie.
Kláštor Želiv

Želivský kláštor je kláštor v obci Želiv.
Dejiny.
Kláštor založil v roku 1139 Soběslav I. Pôvodne v ňom sídlili benediktíni, v roku 1149 ich vystriedali premonštráti.
V rokoch 1420 a 1424 bol kláštor dobytý a poškodený husitmi. Vo svojej histórii niekoľkokrát vyhorel a bol tiež často prestavovaný. Posledné zásadnejšie úpravy, ktoré urobil Jan Blažej Santini-Aichel v štýle barokovej gotiky, pochádzajú zo začiatku 18. storočia.
V rokoch 1950 až 1954 slúžil kláštor ako internačný tábor pre politicky nepohodlných kňazov a mníchov. 
8. februára 2010 bol zapísaný na zoznam národných kultúrnych pamiatok.
Želivský kláštor je dnes opäť miestom vzájomného stretávania sa. S obľubou ho v minulosti pre svoj oddych vyhľadávali napríklad Josef Čapek, Mikoláš Aleš alebo Jiřina Jirásková, ktorá za bratmi jazdila z neďalekej chalupy. Želivskí premonštráti sa aktuálne okrem duchovnej činnosti venujú tiež prevádzkovaniu vlastnej Kláštornej reštaurácie, Kláštorného ubytovania a Kláštorného pivovaru.
Nízkozdvižný vozík

Nízkozdvižný vozík (tzv. paleťák) je ručne alebo elektromotorom ovládané a poháňané zariadenie, určené na manipuláciu s prispôsobenými paletami a debnami. Použitie je obmedzené na rovné spevnené plochy ako sú výrobné a skladové haly, nakladacie rampy alebo korby nákladných automobilov.
Ovládanie vozíka zabezpečuje hydraulický valec v rukoväti, ktorý má nosnosť 2 000 kg. Pohybom páky sa náklad dvíha alebo spúšťa. Pri elektrických vozíkoch je pohyb i hydraulické čerpadlo poháňané elektromotormi. 
Konštrukcia
Základom vozíka sú dve ocelové nosníky(vidly), ktoré sa zasúvajú pod paletu. Nosníky sú na jednom konci spojené priečnikom, ktorý sa opiera o hydraulický valec. Na valci sú upevnené tiež riadiace kolesá. Voľné konce nosníkov sa opierajú o pojazdové valčeky osadené na výkyvných ramenách. Pojazdové valčeky sú u vozíkov vyšších nosnosťou zdvojené. Zdvih výkyvných ramien s valčekmi je odvodený pákovým prevodom od zdvihu hydraulického valca. Na hydraulickom valci je u vozíkov bez elektrického pohonu ohybne upevnená riadiacej oje. Oja sa natáča dvojica riadiacich kolies a súčasne slúži ako páka hydraulického čerpadla. Pumpovaním ojom tlačíme hydraulickú kvapalinu pod piest a ten dvíha konštrukcii vozíka. Ovládanie prepúšťacieho ventilu je páčkou na oji. Páčka má tri polohy: zdvih / jazda / spúšťania. V polohe jazda je hydraulické čerpadlo zablokované, oj je voľná a slúži len pre ťahanie a riadenie vozíka. U vozíka s elektrickým pohonom je priečnik súčasťou pohonnej jednotky, ktorá obsahuje hydraulický valec s elektricky poháňaným hydraulickým čerpadlom, pohon pojazdu a akumulátory. Riadenie elektricky poháňaných vozíkov je tiež ojom, na ktoré sú aj základné ovládacie prvky pojazdu a zdvihu. U vozíkov poháňaných ľudskou silou iu tých elektrických existujú verzie s vstavanou váhou. Prevážanie paletu (tovar na palete) je možné zvážiť a vytlačia vážiaci protokol. Nízkozdvižný vozík sa líši od vysokozdvižného vozíka tým, že ťažisko naloženého vozíka je vždy medzi opornými bodmi vozíka. Nie je potreba protiváha. Obsluha nízkozdvižného vozíka manipuluje vždy priamo s riadiacou ojom a stojí mimo vozík
4 Clubbers

4 Clubbers je nemecká trance skupina, najviac známa svojou coververziou skladby „Children“.
História.
4 Clubbers je zoskupením štyroch hudobných producentov a DJov. Skupina začala v roku 2001 s coververziou piesne Roberta Milesa „Children“ z roku 1995. Pieseň dosiahla #1 v rebríčku German Dance Charts. V roku 2007 vydali singel „Time“ so ženskými vokálmi Silvy De Bie.
Vysokozdvižný vozík

Vysokozdvižný vozík je mobilný stroj používaný na manipuláciu s materiálom alebo nákladom. Ide o mimoriadne obľúbený nástroj na presúvanie tovarov na kratšie vzdialenosti. Predchodcami vysokozdvižných vozíkov sú zdvíhadlá, ktoré sa zvykli používať v 18. a 19. storočí. 
Príbuzným zariadením vysokozdvižného vozíka je nízkozdvižný vozík alebo kontajnerový prekladač. Tieto zariadenia patria do kategórie tzv. a sú častou súčasťou väčších skladov. 
Konštrukcia.
Vysokozdvižný vozík je spravidla 4-kolesový dopravný prostriedok, vybavený hydraulicky ovládaným zdvíhacím rámom s vidlicou. Ovládaný je vodičom a poháňaný spaľovacím alebo elektrickým motorom. Nosnosť vozíkov je od stoviek kilogramov po niekoľko ton a výška zdvihu až do 22 metrov. Najdôležitejšou súčasťou vozíkov je zdvíhacia jednotka.
História.
Počas prvej svetovej vojny sa vyrábali prístroje s manipulovateľnými plošinami, ktoré umožňovali ich vyvýšenie alebo zníženie. Pri vojnových snahách sa vyvíjali mnohé nové techniky a inovácie, vrátane žeriavu na manipuláciu s bombovou technikou, ktorý dnes považujeme za prvý elektrický vysokozdvižný vozík.
Prvé vysokozdvižné vozíky boli pomerne jednoduché, nestavali na hydraulických procesoch a dokonca ani nosné vidlice. V minulosti totiž takéto prístroje dokázali zdvihnúť svoj náklad len o pár centimetrov, kde ho potom prevzali iné zariadenia. No hoci vtedajšie vysokozdvižné vozíky nevyzerali tak, ako ich poznáme dnes, do značnej miery uľahčovali nakladanie, vykladanie a celkovú manipuláciu s tovarom a materiálmi, čo bolo počas vojny a nedostatku pracovnej sily, veľkou výhodou. 
Vozíky, s ktorými sa dnes stretávame bežne, boli na začiatku 20. storočia skôr raritou. Predchodcom vozíkov dnešného vzhľadu bol zrejme nákladný vozík Tructatr s protiváhou a miestom pre vodiča, ktorý začala vyrábať spoločnosť Clark v roku 1917. Len o tri roky na to bol na trh uvedený i prvý vozík, ktorý na prenášanie nákladu využíval princípy hydrauliky. V roku 1923 by sme už vedeli kúpiť i prvý elektrický vozík s vidlicami, ktorý je skutočne vysokozdvižným vozíkom ako ho poznáme dnes. 
Druhy vysokozdvižných vozíkov.
Vysokozdvižné vozíky môžeme rozdeliť do dvoch skupín podľa toho, na aký pohon fungujú. Stretávame sa buď s vozíkmi elektrickými (akumulátorovými) alebo s vozíkmi so spaľovacím motorom, ktoré môžu byť (podobne ako autá) na pohon benzínový, dieselový alebo LPG. 
Vysokozdvižné vozíky ďalej možno deliť podľa spôsobu riadenia: 
Samostatnou kategóriou sú potom vysokozdvižné vozíky so zdvíhacou plošinou.
Tornado Alley

Tornado Alley (doslova "Aleja tornád") je hovorové označenie pre časť USA v ktorej sa najčastejšie vyskytujú tornáda. Aj keď táto oblasť nie je oficiálne definovaná, väčšinou sa pojem spája s územím medzi Skalnatými a Apalačskými vrchmi.
Tornado Alley býva definovaná rôzne. Podľa výskytu intenzívnych tornád zahŕňa severný Texas, Oklahomu, Kansas, Nebrasku, časť Južnej Dakoty a Colorada. Podľa počtu tornád navyše zahŕňa aj nížiny pri riekach Mississippi a Ohio a juhovýchod Spojených štátov až po Floridu.
Zdvíhacie čelo

Zdvíhacie čelo je druh zdvíhacej plošiny. Je to zariadenie, ktoré uľahčuje manipuláciu s nákladom nákladného automobilu. Dopĺňa alebo úplne nahrádza zadné čelo valníkovej alebo skriňovej nadstavby a umožňuje zdvíhať a skladať náklad z úrovne vozovky do výšky podlahy nákladného priestoru. Náklad vozidla vybaveného zdvíhacím čelom tak možno vyložiť alebo naložiť aj bez pomoci žeriavu alebo vysokozdvižného vozíka pomocou nízkozdvižného vozíka.
Konštrukcia.
Plošinu tvoria oceľové alebo hliníkové profily (nosníky) a nosný plech a poháňajú ju hydraulické valce alebo elektromotory. Ovládanie plošiny je realizovateľné väčšinou tlačidlovým ovládačom na kábli, umožňujúcom zaujať personálu bezpečné miesto s dostatočným prehľadom. Niektoré plošiny je možné montovať aj za zadnú bočnicu, najnovšie modely sa podsúvajú pod podlahu korby.
Studňa (kniha)

Studňa je názov dvanásteho detektívneho románu slovenského autora Dominika Dána z roku 2010.
Studňa

Studňa je zariadenie slúžiace na získavanie podzemnej vody. 
Studne sa budovali už v staroveku. Už v starovekom Egypte sa studne nielen kopali, ale aj vŕtali. V stredoveku sa mnohé studne kopali alebo hĺbili baníckym spôsobom (šachty). Na hradoch sa často studne budovali do veľkých hĺbok, až kým nenarazili na vodu, pretože studne boli významným zdrojom pitnej vody v čase obliehania. Studne v minulosti a ešte aj dnes tvoria významný zdroj vody (pitie, zavlažovanie).
Fly-by-wire

Fly-by-wire (FBW) je systém, ktorý nahrádza ručné ovládanie lietadla elektronickým riadením. Umožňuje riadenie lietadla bez pilota (automatické vyrovnávanie lietadla).
Výrobcovia dopravných lietadiel Boeing a Airbus sa líšia v prístupe a nasadení fly-by-wire systému. V lietadlách Airbus tento systém nedovolí pilotovi prebrať úplnú kontrolu nad lietadlom (Dodržanie koridoru, ovládanie výkonu). V Boeingu 777 môžu piloti prevziať nad lietadlom úplnú kontrolu.
Blood Fire Death

Blood Fire Death je štvrtý radový album švédskej black metalovej skupiny Bathory.
Album je posledným black metalovým počinom, no zároveň sa už tu objavujú prvky viking metalu (tento žáner sa však naplno prejaví až na ďalších albumoch).
Texty piesní „The Golden Walls of Heaven“ a „Dies Irae“ sú akrostichony, prvá z nich ukrýva v každej slohe slovo "Satan" a druhá ukrýva výraz "Christ the bastard son of heaven".
Skladby.
Hudba - Quorthon, texty - Quorthon (okrem uvedených)
CD singel

CD singel (v skratke CDS) je hudobný singel vo formáte CD. Tento formát sa používa od polovice 80-tych rokov, ale nezískal si pevné miesto na trhu až do začiatku 90-rokov. Pieseň „Brothers in Arms“ britskej skupiny Dire Straits z roku 1985 bola uznaná ako prvým CD Singlom na svete. Obsahoval 4 skladby a bol vydaný v malom množstve. Populárnym v 90-tych rokoch sa stalo vydávanie dvoj-CD a maxi CD (zvyčajne obsahujúce remixy). V Spojenom kráľovstve sa vydávajú dvoj-CD s tromi alebo viacerými skladbami.